open-index/open-wikipedia-markdown huggingface dataset:
Villy Søvndal

**Villy Søvndal** (født 1952) er en dansk politiker (SF). Han var medlem av Folketinget fra 1994 til 2013 og var utenriksminister i Helle Thorning-Schmidts regjering fra 2011 til 2013. Søvndal var formann i Socialistisk Folkeparti 2005–2012. I desember 2013 trakk han seg ut av politikken på grunn av dårlig helse.

Søvndal har lærerutdanning fra Kolding Seminarium 1980, og fra musikkhøyskole 1971-73. Fram til 1992 var han lærer i Kolding.

I hans tidlige lederperiode har meningsmålinene for partiet steget nesten konstant, og SF fikk 13&nbsp;% av stemmene ved folketingsvalget i 2007, og fikk 23 mandater i Folketinget. I 2007 og 2008 har Søvndal lykkes å løfte SFs oppslutning betraktelig etter å ha gått hardt til angrep på radikale og anti-demokratiske islamistgrupepr i Danmark. I mars 2008 fikk Socialistisk Folkeparti mer enn 20-22 % oppslutning på meningsmålingene – på bekostning av Socialdemokraterne som nå lå på 18-22 %.

Ved valget i september 2011 gikk derimot partiet tilbake til 9,2 prosent, mens Enhedslisten tok mange stemmer fra SF. Under Søvndals ledelse forhandlet SF med Socialdemokraterne om regjeringsdannelse, og Willy Søvndal ble i oktober 2011 selv utenriksminister i den nye regjeringen.

7. september 2012 meldte Villy Søvndal at han trakk seg som leder for SF.

## Politiske verv
* Kolding Byråd 1982-1994
* Folketinget 1986, 1991-92 og 1994-2013
* SFs leder (landsformand) 2005-2012

## Referanser


## Eksterne lenker
* 
* 
* 
*
Aprelevka

**Aprelevka** (russisk: Апре́левка) er en by i Moskva oblast i Russland. Den ligger ved jernbanen mellom Moskva og Kyiv, 42&nbsp;km fra Moskva. Den hadde .

Aprelevka ble grunnlagt i 1899. Den fikk status som bymessig bosetning i 1935, og bystatus i 1961.

Bynavnet kommer fra det russiske «апрель» (*aprel*), som betyr «April».

Aprelevkas mest kjente industri var Sovjetunionens største fabrikk for produksjon av grammofonplater, som ble grunnlagt i 1910 av tre tyske forretningsmenn. Det er også en kjemisk fabrikk i byen.

## Referanser


## Eksterne lenker
*
Endelave

**Endelave**, dansk øy i Kattegat, mellom øyen Samsø og fastlandet av Øst-Jylland. Den er en del av Horsens kommune i Region Midtjylland. Endelave er  stor og har 150 innbyggere (2024). Det går ferge fra Snaptun i Østjylland til Endelave, turen tar ca. 55 minutter.

Øyen har egen sognekirke, Endelave kirke, og en liten kortbaneflyplass. Det drives et utstrakt landbruk på Endelave, i praksis er hele arealet oppdyrket.

Den nordiske tv-serien *[[Mysteriet med det levende lik]]* fra 1992, ble spilt inn på denne øyen.
__NOTOC__
## Natur og verneområder
Endelave og det omkringliggende sjøområde er viktig for mange fugler, både på et innenlandsk og internasjonalt plan og det er derfor et Ramsar-område. Området er en del av ramsar-området i Horsens Fjord og har fått nummer 152 og ble opprettet 2. september 1977. Det totale området dekker et areal på 427,37 km². Revet 'Møllegrunden' nordvest for øyen er et viktig hvile- og hekkeområde for mange seler i Kattegat. Endelave-bukten består av en stor tidevannssone som ligner på Vadehavet. Omkring halvparten av selve øyen er beskyttet under  Natura 2000-planen, som består av sårbare og enestående naturtyper som for eksempel lynghei-kratt, en eng ved stranden og skoger av eik.

## Galleri

Endelave - Søndermølle v nr 5.jpg|Endelave by har bevart sitt landsbypreg. Foto: Erik Christensen
-Endelave1900.jpg|Kart over Endelave fra omkring 1900


## Referanser




## Eksterne lenker
* 
* Endelaves hjemmeside
Sejerø

**Sejerø** er en dansk øy i Kattegat, 8 km nordvest for den nordvestre delen av Sjælland. Øyen er 11 km lang og 1,7 km på det bredeste. Arealet er 12,5 km² og det er 328 innbyggere (2024) i to tettsteder på øya – Sejerby og Mastrup.

Sejerø inngår i Kalundborg kommune i Region Sjælland, og har egen sognekirke i Sejerby. Det er fergeforbindelse til Havnsø på Sjælland.

Utenfor denne øya sto slaget ved Sejerø i året 1132.

## Referanser




## Eksterne lenker
*
Rødøy kommunestyre 2007−2011

**Rødøy kommunestyre 2007−2011** er en oversikt over representanter og vararepresentanter i Rødøy kommunestyre etter kommunevalget 2007.

## Kommunestyrevalget 2007

### [[Senterpartiet]] (6 representanter)

### [[Senterpartiet]] (vararepresentanter)

### Rødøy Fellesliste (4 representanter)

### Rødøy Fellesliste (vararepresentanter)

### [[Det norske Arbeiderparti]] (3 representanter)

### [[Det norske Arbeiderparti]] (vararepresentanter)

### [[Kystpartiet]] (2 representanter)

### [[Kystpartiet]] (vararepresentanter)

### [[Kristelig Folkeparti]] (2 representanter)

### [[Kristelig Folkeparti]] (vararepresentanter)
Wudu

:*[[Wudu (Longnan)|Wudu]] er også et bydistrikt i [[Longnan (Gansu)|Longnan]] i provinsen [[Gansu]] i [[Kina]].*

**Wudu**, eller den lille renselsen, er den rituelle rensingen utført av muslimer før tidebønnene (salat) og før håndtering av Koranen. Ghusl, «den store renselsen», er mer omfattende. 

I utføringen av Wudu inngår vasking med kaldt vann av:

* Ansiktet tre ganger
* Armene opp til albuen tre ganger på hver arm
* Hodet
* Nakken
* Føttene opp til ankelen
* Hendene
* Skylle munnen tre ganger
* Skylle nesen tre ganger
* Ørene
## Referanser
Salat Fajr

**Salat Fajr** (, *ṣalāt al-faǧr*, også kalt **Salat Sobh** (صلاة الصبح ; *ṣalāt aṣ-Ṣobḥ*, «morgenggrybønn») er en av islams fem tidebønner (*[[Salah|salat]]*). Fajr utføres mellom morgengry og soloppgang.

Fajr-bønnen består av to *[[Rukūʿ|rakʿa]]* *[[sunna]]* og av to *rakʿa* *[[Fard (islam)|fard]]*. Fajr-bønnen kan man - til forskjell fra dagens lengre bønner - heller ikke avkorte under reise eller annen sammenlignbar situasjon. De to rakʿa fard er obligatriske bestanddeler.

Under muslimenes hellige måned *[[ramadan]]* markerer starten på *fajr*-bønnen også begynnelsen på den obligatoriske dagfasten (*[[sawm]]*).

## Litteratur
* Alessandro Bausani: *Islam*, Milano, Garzanti, 1980.
* Alberto Ventura: «*L'islām sunnita nel periodo classico (VII-XVI secolo)*», i: Giovanni Filoramo (a cura di), *Islam*, *Storia delle religioni*, Roma-Bari, Laterza, 1999, s. 121-130.

## Referanser
Dhuhr

**Dhuhr** er en av islams fem tidebønner (Salat). Dhuhr utføres mellom middag og starten av Asr, og består av fire raka'ah.
Maghrib

***Maghrib*** er en av islams fem tidebønner (''salah''). Maghrib utføres mellom mellom solnedgang og skumring, og består av tre *[[raka'ah]]*. Innen sjiaislam er maghrib kombinert med *isha*, nattbønnen.

## Referanser


## Eksterne lenker
*
Pigghjelm

**Pigghjelm**, også kalt **pikkelhue** og **pikkelhjelm**, og **Pickelhaube** på tysk, er en type klokkeformet soldat- og politihjelm med en oppstående pigg eller kule på toppen. Hjelmtypen ble først tatt i bruk i Preussen 1842. Hodeplagget ble laget av lær, hardpapp eller metall, og var utstyrt med ulike typer beslag og merker. 

En pikkelhjelm av lær og med metallbeslag ble tatt i bruk av den norske hæren fra 1845, denne ble avløst av fransk sjako fra 1855, mens en lavere variant av pikkelhue trukket med filt var norsk militærhodeplagg i perioden fra 1888 til 1894. 

Pigghjelmer blir ofte forbundet med den nordtyske regionen Preussen og sett på som et symbol for militarismen og konservatismen som rådde i Det tyske keiserriket fra opprettelsen i 1871 til slutten i 1918.

## Etymologi

## Historie og bruk
### Opprinnelse og varianter på 1800-tallet

### Tyske pigghjelmer under første verdenskrig

Under første verdenskrig var mange av de tyske soldatene utstyrt med lavere modeller av pigghjelmer, laget av lær, dekorert med keiserørn og forsterket med metall. Seint i 1915 kom dessuten bestemmelser om at piggen skulle fjernes. Disse hjelmene kunne likevel ikke beskytte mot granatsplinter og skytevåpen, og fra 1916 ble de derfor erstattet av store hjelmer av stål, såkalte *[[Stahlhelm]]e*. Da det tyske keiserdømmet ble oppløst i 1918, ble pickelhauben avskaffet helt fordi den ble ansett som et symbol på det gamle regimet. Dette gjaldt også hjelmene som det tyske politiet og brannvesenet brukte.

Fil:German cuirrassier's helmet.jpg|Pikkelhue båret av tyske kyrassérer under første verdenskrig
Fil:Helmet of Prussian dragoon officer.jpg|Pikkelhue båret av prøyssisk dragonoffiser under første verdenskrig. Piggen har tydelige luftehull.
File:Curt-Kronhelm-1914.jpg|Curt von Kronhelm (1859-1937), prøyssisk generalmajor iført pigghjelm med trekk 1914


### Pigghjelmer i dag

Pigghjelmer  er fortsatt en del av den seremonielle paradeuniformen til *Högvakten*, det vil si den kongelige livgarden ved Stockholms slott, der ryttersoldatene har blanke hjelmer. Pikkelhuer brukes i dag også av tilsvarende tropper i Chile, et land som fra 1886 bygde opp et militærvesen etter prøyssisk mønster, tok etter tyskerne fram til 1940-tallet og har beholdt tradisjonene i seremonielle tilstelninger. En høy variant med hår er også i bruk som gallahjelm i det britiske kavaleriet.

## Se også

* *[[Casque]]*, fransk betegnelse for «hjelm» som også har blitt brukt spesielt for høye militærhjelmer med kam
* *[[Stahlhelm]]*, stålhjelm av tysk modell som overtok for de tyske pigghjelmene under første verdenskrig

## Referanser

## Eksterne lenker
* 
* Historisk uniformsterminologi på tysk, engelsk og fransk
* Tyske pigghjelmer 1842-1915 (på engelsk)
* Tysk pigghjelm 1914-1916 (på engelsk)
* Bilder av pigghjelmer (på engelsk)
* Russiske gallauniformer med blant annet pigghjelmer (på dansk) 
* Om tyske uniformer 1914 (på dansk)
Isha’a

**Isha'a** er en av islams fem tidebønner (salat). Isha'a utføres mellom mellom skumring og morgengry, og består av fire raka'ah.
Qiyas

I Islamsk Jus er **Qiyas** prinsippet om å tolke ved hjelp av analogier. For eksempel finnes det ikke et generelt alkoholforbud i Koranen, men et forbud mot å drikke saften av gjærede druer. Ved hjelp av analogiprinsippet, hvor det vesentlige i forbudet mot å drikke vin – altså forbudet mot beruselse, generaliseres til et forbud mot alkohol.
Id ul-Ghadir

**Id ul-Ghadir** er markeringen av profeten Muhammeds siste preken, den attende Dhu al-Hijjah år 10 AH i islamsk tidsregning. Dagen feires utelukkende av sjiamuslimer, som mener prekenen er en bekreftelse på Ali ibn Abi Talib utvelgelse som muslimenes leder etter Muhammeds død. Sunnimuslmer mener prekenen aldri fant sted.
Madhhab

En **madhhab** er i islam en lovskole i studiet av fiqh. Sunnimuslimer anerkjenner fire madhaber: maliki, shafi'i, hanafi og hanbali. Sjiamuslimer anerkjenner en: jafari.

## Kilder
*
La Rete

**Movimento per la Democrazia – La Rete** (**Bevegelsen for demokrati – Nettet**) var et italiensk politisk parti ledet av Leoluca Orlando. Ideolgien var basert på en blanding av det kristne venstre og sosialliberalisme. 

Partiet ble dannet av Orlando den 24. januar 1991 mens han var borgermester i Palermo og var særlig opptatt av kampen mot mafiaen. Partiet brøt ut av Democrazia Cristiana på grunn av dette partiets bånd til mafiaen. Sentrale mål for partiet var avskaffelse av den parlamentariske immuniteten, en reduksjon i antallet parlamentarikere, samt større makt til domstolene i kampen mot mafiaen. 

Partiet lyktes blant annet i å beholde borgermesterposisjonen i Palermo i 1993. Ved parlamentsvalget i 1994 deltok partiet i valgalliansen Alleanza dei Progressisti (som i tillegg til La Rete inkluderte partiene Partito Democratico della Sinistra, Partito della Rifondazione Comunista, Partito Socialista Italiano, Federazione dei Verdi, Alleanza Democratica, Cristiano Sociali og Rinascita Socialista), som uten å lyktes stilte til valg mot høyrealliansen Polo delle Libertà/Polo del Buon Governo, ledet av  Silvio Berlusconi.

Partiet endret navn til  **La Rete per il Partito Democratico** (**Nettet for det demokratiske parti**) før det i 1999 ble en del av Romano Prodis I Democratici. 

## Referanser


## Eksterne lenker
*
Hemaris thysbe

***Hemaris thysbe*** er en sommerfugl som tilhører familien svermere (Sphingidae). Denne vesle, dagaktive arten har glassklare vinger og en brun og svart, hårete kropp og ligner en humle, men atferden er ganske ulik. *H. thysbe* lever over store deler av Nord-Amerika fra Alaska i nord til Florida i sør og ligner mye på den beslektede europeiske arten bredkantet humlesvermer (*Hemaris fuciformis*).
## Utseende
En ganske liten svermer (vingespenn 38 – 50&nbsp;mm), fargen for det meste gulbrun med et mørkrødt tverrbånd på bakkroppen. Vingene er bredt brune ved roten og langs ytterkanten, slik at bare rundt halvparten er gjennomsiktig. Larven er gulgrønn med mørkegrønne striper langs ryggen og rødbrune flekker på bakkroppen, hornet på bakkroppen er gult.

Hemaris thysbe - MHNT CUT 2010 0 509 - Enfield Maine USA - male dorsal.jpg|*Hemaris thysbe* ♂  
Hemaris thysbe - MHNT CUT 2010 0 509 - Enfield Maine USA - male ventral.jpg|*Hemaris thysbe* ♂  △
Hemaris thysbe - MHNT CUT 2010 0 509 - Enfield Maine USA - female dorsal.jpg|*Hemaris thysbe* ♀   
Hemaris thysbe - MHNT CUT 2010 0 509 - Enfield Maine USA - female ventral.jpg|*Hemaris thysbe* ♀ △  


## Levevis
Larven lever på leddved (*Lonicera*), snøbær (*Symphoricarpos*), hagtorn (*Crataegus*), *[[Kirsebærslekten|Prunus]]* og på plantede eller naturaliserte eksemplarer av den europeiske korsved (*Viburnum opulus*). De voksne svermerne flyr om dagen og står på svirrende vinger fremfor forskjellige slags blomster, mens de holder seg fast med framføttene.

## Kilder

* Milne, L. og Milne, M. (1992) *The Audubon Society Field Guide to North American Insects and Spiders*. Alfred A. Knopf, New York. ISBN 0-394-50763-0
* 
* 

## Eksterne lenker
*
Hanbali

**Hanbali** er en av de fire sunnimuslimske religiøse lovskolene. De andre tre er hanafi, maliki og shafi'i. Skolen ble startet av imam Ahmad bin Hanbal (død 855). Hans juridiske vurderinger er dominerende på Den arabiske halvøy, men studenter som studerer islam ellers i verden kan også velge å følge hans konklusjoner når det gjelder islams praksis.  Det er allikevel færre som følger denne skolen enn de som følger de andre religiøse lovskolene innen islam. 

## Kilder
*
Smerinthus cerisyi

***Smerinthus cerisyi*** er en sommerfugl som tilhører gruppen svermere (Sphingidae). Den er svært lik den europeiske arten kveldpåfugløye (*Smerinthus ocellata*), som den erstatter i Nord-Amerika.
## Utseende
En middelsstor (vingespenn 60 – 85&nbsp;mm) sommerfugl, kroppen er forholdsvis kort og vingene brede til svermer å være. **Hodet** er ganske lite med reduserte munndeler, antennene smalt fjærformede. Forvingene er noe flikete. **Brystet** er svart i midten, grått på sidene, bakkroppen grå. **Forvingene** er gulbrune, med flere smale, lyse og mørke tverrbånd. **Bakvingene** er for det meste rosa, nær bakkanten med en stor, rund, svart øyeflekk med en blå ring inne i. **Larven** er blålig grønn med noen gule skråstriper på sidene, hornet på bakkroppen er grønt og gult.

Smerinthus cerisyi MHNT CUT 2010 0 493 Leeds County, Ontario, Canada, male dorsal.jpg|*Smerinthus cerisyi* ♂
Smerinthus cerisyi MHNT CUT 2010 0 493 Leeds County, Ontario, Canada, male ventral.jpg|*Smerinthus cerisyi* ♂  △	


## Levevis
De voksne sommerfuglene har reduserte munndeler og tar ikke næring til seg. Larvene lever på vier og selje (*Salix* spp.).

## Utbredelse
Finnes over det meste av det nordlige USA og Canada, sørover til Arizona og California. Lengst i sør bare i fjellene.
## Kilder

* Milne, L. og Milne, M. (1992) *The Audubon Society Field Guide to North American Insects and Spiders*. Alfred A. Knopf, New York. ISBN 0-394-50763-0
## Eksterne lenker
*
Pachysphinx modesta

***Pachysphinx modesta*** er en sommerfugl som tilhører gruppen svermere (Sphingidae). Denne store, nordamerikanske arten ligner på en stor ospesvermer (*Laothoe populi*). 
## Utseende
En stor (vingespenn 90 – 140&nbsp;mm) svermer, grå med mørkere tverrbånd på vingene. **Kroppen** er tykk og mindre strømlinjeformet enn mange andre svermere, hodet ganske lite med reduserte munndeler. Antennene er tynne, tydelig fjærformede, rundt 1/3 så lange som forvingene. **Forvingen** er lyst brungrå med et bredt, mørkere, gråbrunt tverrbånd rundt midten. Vingenes ytterkanter er sterkt bølgete. **Bakvingen** er rosa, blågrå ved roten. Den opptil 10&nbsp;cm lange **larven** er blålig grønn med små, gulhvite flekker, hvite skråstriper på sidene og et kort horn på bakkroppen.


Pachysphinx modesta MHNT CUT 2010 0 119 Wakefield, Quebec Canada male dorsal.jpg|*Pachysphinx modesta* ♂  
Pachysphinx modesta MHNT CUT 2010 0 119 Wakefield, Quebec Canada male ventral.jpg|*Pachysphinx modesta* ♂  △	
Pachysphinx modesta MHNT CUT 2010 0 119 Marathon Co Wisconsin femal dorsal.jpg| *Pachysphinx modesta*  ♀ 	  
Pachysphinx modesta MHNT CUT 2010 0 119 Marathon Co Wisconsin femal ventral.jpg|*Pachysphinx modesta*  ♀ △	 


## Levevis
Larven lever på poppel (*Populus*) og vier (*Salix*). De voksne svermerne tar ikke næring til seg, men lever på fett som er lagret fra larvetiden.

## Utbredelse
I det sørlige Canada finnes den like fra Atlanterhavet til Stillehavet. I USA finnes den sør til Colorado i vest og til Texas i øst.
## Kilder

* Milne, L. og Milne, M. (1992) *The Audubon Society Field Guide to North American Insects and Spiders*. Alfred A. Knopf, New York. ISBN 0-394-50763-0
## Eksterne lenker
*
Muawiyah ibn Abi Sufyan

**Muawiyah ibn Abi Sufyan** (معاوية بن أبي سفيان, *Muʿāwiya b. Abī Sufyān*; født 603 i Mekka, død 18. april 680 i Damaskus) var en av profeten Muhammeds følgesvenner og senere kalif. Han kjempet en borgerkrig mot den siste av de fire «rettledete» kalifene, Ali ibn Abi Talib. Dette var etter uenighet, hvor Muawiya ikke ville gi sin godkjenning til Ali ibn Abi Talib, før han tok hevn for den tredje kalifan Usmans myrdere. Det oppsto en konflikt hvor begge angrep hverandre. Han tok makten etter at Ali ble myrdet av hans egne såkalt Abdul ibn saba tilhengere, i år 661, og regjerte til år 680. 

## Referanser
BOL (orkester)

**BOL** (etablert 1995 i Trondheim) er et norsk orkester, kjent for sine utgivelser og oppføringer av musikk i grenselandet mellom jazz og elektronika, akustika og støy.  Den bestod opprinnelig av
Tone Åse vokal og musikalsk leder, 
Ståle Storløkken (piano),
Tor Yttredal (saksofon) og 
Tor Haugerud (trommer).
I ny trioform (Yttredal forlot rundt 2000) laget de (i hovedsak Storløkken) bestillingsverket *Interference harmony* til Trondheim Kammerfestival 2003. Senest opptrådte de på Varangerfestivalen 2006.

## Utgivelser
**BOL* (Via Music, 2001).
**Silver sun* (Curling Legs, 2005).  Egen musikk og tekst, noe fra Olav H. Hauge.
**Skylab* (NorCD, 2007)

## Referanser


## Eksterne lenker
* 
* 
* Universitetsavisa: Eksamen frå jazzfestivalens scene
Cephonodes kingii

***Cephonodes kingii*** er en sommerfugl som tilhører familien svermere (Sphingidae). Den ligner på en humlesvermer (slekten *Hemaris*) og har liksom disse gjennomsiktige vinger uten skjell. *C. kingii* finnes over store deler av Australia.
## Utseende
En forholdsvis liten svermer (vingespenn 40 – 65&nbsp;mm) som ligner på en humle. **Kroppen** er kort og tykk, gulaktig olivengrønn, **hodet** stort og bredt med velutviklet sugesnabel. Antennene er tykkere mot spissen, ytterst med en liten krok, vel halvparten så lange som forvingene. **Bakkroppen** har et bredt, svart tverrbånd og ender i en hale av lange, svarte og oransje hår. **Forvingene** er glassklare med mørkebrune årer, ved roten olivengrønne og i spissen brune. **Bakvingene** er glassklare, olivengrønne langs innerkanten. **Larven** varierer i farge fra grønn til grønnsvart, hornet på bakkroppen er S-formet.


Cephonodes kingii MHNT CUT 2010 0 138 Cambridge Park, New South Wales Australia female dorsal.jpg|♀ 	
Cephonodes kingii MHNT CUT 2010 0 138 Cambridge Park, New South Wales Australia female ventral.jpg| ♀ △	


## Levevis
Larvene lever på bladene av *[[Canthium]]* sp. Som andre humlesvermere flyr de voksne sommerfuglene om dagen, da de gjerne besøker blomster.

## Kilder

* Carter, D. (1994) Sommerfugler fra hele verden. Teknologisk Forlag. ISBN 82-512-0438-0

## Eksterne lenker
*
.303 British

**.303 British** er en patron for gevær og maskingevær.

Patronen ble utviklet i Storbritannia først som en svartkruttpatron for Lee-Metford-riflen i 1880-årene, men ble senere ladet både med korditt og med røksvakt krutt. Patronen erstattet den eldre .577/450 Martini-Henry til enkeltskuddsriflen Martini-Henry. Som mange patroner fra perioden, slik som 7,62 x 54R til det russiske Mosin-Nagant M91/30-geværet, var patronen laget som en randpatron, med en flens bak som lettet utrekkingen av patronen.

Våpen som Lee-Enfield-riflen, Vickers maskingevær og Brengun var alle kamret for denne patronen. Den var standard kaliber både i de britiske og i samveldelandenes væpnede styrker fra 1889 til 1950-årene, da den ble erstattet med 7,62 x 51 mm NATO. Den er populær på grunn av det store antallet militære overskuddsvåpen kamret for patronen som er sluppet på det sivile markedet. Mange av disse er modifisert for sportsskyting.

## Se også
* Liste over patrontyper

## Referanser




## Eksterne lenker
*
Volubilis

**Volubilis** (arabisk:** وليلي**, *Walili*) er en romersk ruinby i Marokko; nær byen Meknès mellom Fès og Rabat. Volubilis er den best bevarte romerbyen i denne delen av Nord-Afrika, og ble av den grunn oppført på UNESCOs verdensarvliste i 1997.

I oldtiden var Volubilis en betydningsfull romersk by, ved rikets vestligste grenser. Byen ble anlagt på samme sted som en tidligere kathagensk bosetning fra før 300 f.Kr. Volubilis var provinshovedstad i den romerske provinsen Mauretania Tingitana; dette var en grøderik region som eksporterte korn og olivenolje, blant annet til Roma.

Romerne forlot det meste av Marokko rundt år 300; men beholdt Volubilis til byen etter alt å dømme ble ødelagt av et jordskjelv på slutten av 300-tallet. Fra 500-tallet finnes det imidlertid en liten gruppe gravminner skrevet på latin som tyder på at det da fantes et kristent samfunn her, som fortsatt brukte romersk datering. Myntfunn viser at byen var okkupert av Abbasidene, flere av disse myntene har innskriften *Walila*. 

Fyrsten Idris I, som grunnla Idrisiddynastiet og la grunnlaget for muslimsk innflytelse i Marokko, inntok byen i 788. Byen var da styrt av *Awraba-klanen*, som raskt anerkjente Idris' overhøyhet og utropte ham til imam. På tre korte år hadde han befestet sin makt i regionen, før han døde og etterlot seg en gravid fyrstinne av Awrabaavstamning og en lojal slave, Rashid. Rashid fungerte som regent inntil *Idris II* vokste til. På dette tidspunktet hadde imidlertid hoffet flyttet til Fès, og overlatt Volubilis tilbake til Awrabaene.

Ruinene her ble skadet under Jordskjelvet i Lisboa i 1755, og i de følgende årene ble marmoren her fjernet og tatt i bruk til byggeprosjekter i den nærliggende byen Meknès.

Franske arkeologer begynte utgravninger her i 1915. Omfattende rester av romerbyen har blitt avdekket. Siden 2000 har utgravningene her blitt utført av University College, London og det marokkanske *Institut National des Sciences de l’Archéologie et du Patrimoine*; under ledelse av Elizabeth Fentress, Gaetano Palumbo og Hassan Limane. Disse utgravningene har avdekket det som ser ut til å være Idris' palass, like nedenfor og vestenfor romerbyen. Utgravningene har også avdekket et middelalderby.

## Bygningsrester fra romertiden
:
## Eksterne lenker
* 
* The Volubilis Project, oversikter og utgravingsrapporter
* Volubilis in modern photos
----
Viltloven

**Lov 29. mai 1981 nr. 38 om jakt og fangst av vilt (viltloven)** er en norsk lov som trådte i kraft 2. april 1982. Lovens regulerer «alle viltlevende landpattedyr og fugler, amfibier og krypdyr» (§ 2) i Norge. Den gjelder også innenfor Norges økonomiske sone. I lovens § 1 er lovens formål definert slik:
 

Loven fastslår at alt vilt i utgangspunktet er fredet, med mindre jakt eller fangst er spesifikt tillat ved lov. Dette gjelder også egg, reir og bo. 

Viltloven regulerer også hvordan jakt og fangst kan utøves. Her er hovedprinsippet at jakt og fangst skal utøves på en slik måte at viltet ikke utsettes for unødige lidelser og slik at det ikke oppstår fare for mennesker eller husdyr eller skade på eiendom.

Viltloven forvaltes av miljøverndepartementet, Direktoratet for Naturforvaltning, Fylkesmannen og kommunen.

## Se også
* Norsk rødliste for arter
* Fredning (dyr)

## Eksterne lenker
* Viltloven (Lovdata.no)
* Statens naturoppsyn: Viltloven
Pungrotter

* Caluromyinae
* Didelphinae

**Pungrotter** (Didelphidae) er en familie av pungdyr og forekommer i Amerika, ofte i nærheten av mennesker. Pungrotter har en meget primitiv bygning og ingen nære slektninger blant andre pungdyr. De har derfor fått sin egen orden.

De utmerker seg ved at de har det største antallet fortenner (10 oppe og 8 nede) hos nåtidens pattedyr. Til og med hjørnetennene er sterkt utviklede. Kroppen er ganske fast og halen tjener hos flere av artene som et griporgan. Føttene har fem tær og de bakre har motsatt stortå uten klo. Bakbena er ikke forlengede. Pelsen har et enkelt lag som mangler ullhår, og de nakne føttene og halen er dekket av skjell som en form for lett hudpanser mot mekanisk slitasje.

Antallet brystvorter veksler mellom syv og 27. Pungens utseende er ofte ulik, da den hos noen arter er fullstendig utviklet og dyp, er den hos andre fullstendig forsvunnet. Mange unger fødes om gangen. Størrelsen til disse dyrene ligger mellom en katt og en rotte, samt at den utmerker seg ved en litt spesiell nese.

De er alle aktive om natten, og lever mest alene. De fleste klatrer i trærne og bruker halen for å henge fra treets grener over lengre tid. Føden består av for eksempel snegler, rotter og frukt. De lever først og fremst av alle slags små pattedyr, fugl, egg, insekter og ormer m.m. 

Det er både marklevende, trelevende og halvt vannlevende arter. Stort sett aktive i skumringen og om natten. Pungrotter kan bli mellom fem og ti år.

## Referanser


## Eksterne lenker
*
Sphinx chersis

***Sphinx chersis*** er en sommerfugl som tilhører familien svermere (Sphingidae). Denne nordamerikanske arten ligner den europeiske ligustersvermeren (*Sphinx ligustri*).

## Utseende
En stor (vingespenn 90 – 130&nbsp;mm), lysgrå svermer. Kroppen er kraftig og spoleformet, antennene kraftige og noe mindre enn halvparten så lange som forvingene. Disse er lyset grå med en svart flekk bakerst ved roten og fem korte, svarte lengdestreker utover i vingen. Bakvingen er brunsvart med to grå tverrbånd, bakkroppen er tverrstripet i grått, svart og hvitt med en bred, grå lengdestripe. **Larven** er blekgrønn, ofte litt blålig, ellers nokså varierende i farge. Den har markerte skråstriper på sidene.

Sphinx chersis MHNT CUT 2010 0 327 Arizona, Yavapai County male dorsal.jpg|*Sphinx chersis* ♂   	
Sphinx chersis MHNT CUT 2010 0 327 Arizona, Yavapai County male ventral.jpg|*Sphinx chersis* ♂   △
Sphinx chersis MHNT CUT 2010 0 327 Wisconsin, Sauk County female dorsal.jpg|*Sphinx chersis*   ♀  
Sphinx chersis MHNT CUT 2010 0 327 Wisconsin, Sauk County female ventral.jpg|*Sphinx chersis*  ♀ △


## Levevis
Larven lever på ask, syrin, liguster, kirsebær og amerikaosp. De voksne sommerfuglene, som flyr i skumringen og gjerne besøker dype blomster for å drikke nektar, flyr i en generasjon i nord, to generasjoner hver sommer lenger sør.

## Utbredelse
*Sphinx chersis* finnes i det nordlige Mexico og gjennom det meste av USA.

## Kilder

* Oehlke, W. Sphingidae of the Americas – *Sphinx chersis*. http://www.silkmoths.bizland.com/schersis.htm 
## Eksterne lenker
*
Sphinx perelegans

***Sphinx perelegans*** er en sommerfugl som tilhører familien svermere (Sphingidae). 
## Utseende
En stor (vingespenn 85 – 110&nbsp;mm), slank, grå svermer med lange vinger. Kroppen er spoleformet, brystet er lysegrått i midten og gråsvart på sidene, antennene er lyse og omtrent 1/3 så lange som forvingene. Forvingene er mørkegrå med diffuse, lysere felt i midten og langs ytterkanten og 3-4 korte, svarte lengdestriper. Bakvingene er mørkegrå med to lysegrå tverrbånd. Bakkroppen har en bred, grå midtstripe, på sidene er den tverrstripet i svart og hvitt.

Sphinx perelegans MHNT Cut 2010 0 474 - Gold run placer Co. California - male dorsal.jpg|*Sphinx perelegans* ♂  
Sphinx perelegans MHNT Cut 2010 0 474 - Gold run placer Co. California - male ventral.jpg|*Sphinx perelegans* ♂  △
Sphinx perelegans MHNT Cut 2010 0 474 - Gold run placer Co. California - female dorsal.jpg|*Sphinx perelegans* ♀ 
Sphinx perelegans MHNT Cut 2010 0 474 - Gold run placer Co. California - female ventral.jpg|*Sphinx perelegans* ♀ △


## Levevis
*S. perelegans* lever i skogene i fjellene, og i tørt busklandskap (chaparral) langs vestkysten av Nord-Amerika. Larvene lever på ulike busker, blant andre *[[Arctostaphylos]] manzanita* og *[[Madrona|Arbutus menziesii]]*. De voksne svermerne flyr fra skumringen og utover natten. De besøker sjelden blomster og tar for det meste lite eller ingenting næring til seg.

## Utbredelse
Denne svermeren finnes langs vestkysten av Nord-Amerika, fra det nordlige Baja California gjennom USA til det sørlige Britisk Columbia. Streifere er påtruffet lenger øst.

## Kilder

* Oehlke, W. Sphingidae of the Americas – *Sphinx perelegans*. http://www.silkmoths.bizland.com/spereleg.htm
## Eksterne lenker
*
Sphinx drupiferarum

***Sphinx drupiferarum*** er en sommerfugl som tilhører familien svermere (Sphingidae). Denne arten har larver som lever på frukttrær.

## Utseende
En stor (vingespenn 75–115&nbsp;mm), slank svermer som ligner ligustersvermeren (*Sphinx ligustri*). Forvingene er gråhvite langs for- og bakkanten, mørkt grå i midten. Bakvingene er svarte med to lysegrå tverrbånd. Bakkroppen er tverrstripet i grått og svart, med en grå lengdestripe i midten. **Larven** er mørkegrønn med fiolette skråstriper på sidene, hornet på bakkroppen er lilla.

Sphinx drupiferarum MHNT CUT 2010 0 478 Delaware, Ontario - female dorsal.jpg| *Sphinx drupiferarum* ♀ 
Sphinx drupiferarum MHNT CUT 2010 0 478 Delaware, Ontario - female ventral.jpg|  *Sphinx drupiferarum*  ♀ △


## Levevis
Larven lever på kirsebær og plomme (*Prunus* spp.) og eple (*Malus*), både på ville og dyrkede trær.
Den voksne sommerfuglen flyr i skumringen på forsommeren.

## Utbredelse
Denne svermeren finnes over det meste av USA og det sørlige Canada.

## Kilder
* Milne, L. og Milne, M. (1992) *The Audubon Society Field Guide to North American Insects and Spiders*. Alfred A. Knopf, New York. 
* Oehlke, W. Sphingidae of the Americas – *Sphinx drupiferarum*. http://www.silkmoths.bizland.com/sdrupife.htm 

## Eksterne lenker
*
Kjetil Nilsen (fotballspiller)

**Kjetil Nilsen** (født 19. februar 1975) er en norsk fotballspiller.

## Karriere
Han startet  karrieren i Langhus, men ble plukket opp av Drøbak/Frogn hvor han spilte i flere sesonger, før han gikk videre til Lillestrøm Sportsklubb og Follo Fotball.

### Follo
I Follo var han kaptein i to sesonger, spilte tilsammen 161 kamper og scoret 26 mål. 15. januar 2009 ble Nilsen og Follo enige om å terminere kontrakten som egentlig strakk seg ut 2009-sesongen. Han fortsatte karrieren som spillende hjelpetrener i Modum Fotballklubb.

## Referanser


## Eksterne lenker
*
Gunnar Gravdahl

**Gunnar Gravdahl** (født 17. august 1927 i Andebu, død 18. april 2015 i Oslo) var en norsk psykolog og politiker (H).

Han var medlem av Bærum kommunestyre 1972–1991, gruppeleder for Høyre 1976–1979 og ordfører 1979–1991. Han har også vært styreformann ved Henie Onstad kunstsenter 1988–1995 og styremedlem i flere interkommunale selskaper. Etter tiden som folkevalgt drev han egen konsulentvirksomhet.

## Referanser
Willy Greiner

**Willy Rudi Greiner** (født 14. juni 1919 i Oslo, død 25. februar 1980) var en norsk industrileder og politiker (H).

Han hadde examen artium fra 1939, handelsgymnasium fra 1940, shippingskole fra 1942 og 4 års pianostudier ved Nils Larsens Klaverskole. Han var assistent i Norsk Varekrigsforsikring A/S 1940–1943, direktørsekretær i Herøya Elektrokjemiske Fabrikker A/S 1943–1952, finanssekretær og senere avdelingssjef i Norsk Hydro fra 1952, direktørsekretær i Skafså kraftverk A/S fra 1948 og direktørsekretær i Røldal-Suldal Kraft A/S fra 1963. Greiner var dessuten styremedlem i Asker og Bærum Kraftselskap fra 1964, styremedlem i Bærums Sparebank fra 1971, formann i representantskapet i Sonja Henies og Niels Onstads stiftelse fra 1969 og medlem av representantskapet i Opplandskraft fra 1970.

Greiner hadde forskjellige tillitsverv i Oslo Unge Høyre og Oslo Høyre 1938–1950. Utover dette var han styremedlem i Oslo Konservative Klubb 1954–1959, medlem av Bærum kommunestyre fra 1960, medlem av Bærum formannskap fra 1964, ordfører 1968–1978, medlem av Akershus fylkesting fra 1963 og medlem av Akershus fylkesutvalg 1968–1971. Greiner trakk seg som ordfører av helsemessige årsaker i 1978.

## Referanser
Hissène Habré

**Hissène Habré** (også stavet **Hissen Habré**, 1942–2021) var Tsjads president i perioden 7. juni 1982 til 1. desember 1990. Før det var han regjeringssjef i perioden 29. august 1978 til 23. mars 1979. Habré ble styrtet i et militærkupp i 1990, og ble erstattet av Tsjads tidligere president Idriss Déby.

Habré konsoliderte sitt diktatur gjennom et maktsystem basert på korrupsjon og vold. Anslagsvis  mennesker har blitt drept under hans styre. 

Habré rømte til Senegal etter militærkuppet i 1990. I 2006 ble han satt i husarrest, og 2015 ble han stilt for retten for forbrytelser mot menneskeheten i en spesialdomstol i Senegal. I mai 2016 ble han funnet skyldig i forhold som inkluderte voldtekt, seksuelt slaveri og for å ha bestilt drap på  mennesker. Han ble dømt til livsvarig  fengsel. Han er det første tidligere statsoverhode som er dømt i en annen stats rettsvesen.

Habré døde i Senegal den 24. august 2021, i en alder av 79 år, etter å ha blitt innlagt på Dakars sentralsykehys med covid-19. Han var blitt syk i fengselet én uke tidligere.
## Se også
* Rose Lokissim
* Gouvernement d’Union Nationale de Transition
* Tsjads historie
## Referanser
Syllabus errorum

**Syllabus errorum** var et dokument utgitt av den hellige stol under pave Pius IX den 8. desember 1864. Dokumentet var særdeles kontroversielt den gang, og er det fortsatt i dag, mye fordi det fordømmer konsepter som religionsfrihet og skille mellom kirke og stat.

Syllabus errorum er en liste på 80 punkter over det Pius IX mente var det vitenskapelige, rasjonalistiske og sekularistiske samfunnets kjetterske innstillinger, samtidig som han bekreftet skolastikkens tanker omkring forholdet mellom vitenskap og religion.
Greg Grunberg

**Gregory Phillip Grunberg** (født 11. juli 1966) er en  amerikansk skuespiller. Han er mest kjent for rollen som Matt Parkman på NBC-serien *[[Heroes (TV-serie)|Heroes]]*, som han har spilt siden 2006. Andre kjente roller inkluderer karakteren Sean Blumberg i serien *[[Felicity]]* (1998–2002) og Eric Weiss i *[[Alias (TV-serie)|Alias]]* (2001–2006), begge produsert av barndomsvennen J. J. Abrams.

## Biografi
### Tidlig liv og familie
Grunberg ble født i Los Angeles California, som sønn av Sandy Klein og Gerry Grunberg, og hadde en jødisk oppvekst. Han er gift med Elizabeth Dawn Wershow og har tre barn.

Grunbergs sønn, Jake, har epilepsi, noe som inspirerte Grunberg til å ta en aktiv rolle i å øke oppmerksomheten rundt sykdommen, samt å skaffe penger til forskning. Han deltar ofte i veldedighets-evenementer for å skaffe penger til the Pediatric Epilepsy Project i Los Angeles. I mars 2007 ble Greg formann i den første National Walk for Epilepsy.

## Karriere
Grunberg forlot serien *[[Alias (TV-serie)|Alias]]* for å spille i *Grand Union*. Abrams tok også med Grunberg i en rolle som den hardt skadde piloten til tv-serien *[[Lost]]*. Grunberg returnerte til serien i den siste episoden i sesong 1, men scenene hans ble kuttet, og ble inkludert på DVD-en til sesong 1 av *[[Lost]]*. For de som kjenner til vennskapet mellom Grunberg og Abrams, var det ikke overraskende å se Grunberg i en liten rolle i filmen **', som Abrams regisserte.

Grunberg har en stor rolle i NBC-serien ''[[Heroes (TV-serie)|Heroes]]''. Han spiller en politimann ved navn  "Matt Parkman" som kan høre andre menneskers tanker. Grunberg har også hatt gjesteroller i andre tv-serier som ''[[House]]''. Han uttrykte også ønske om å spille i ''[[Star Trek XI]]'', som Abrams skal regissere; men det er foreløpig ukjent hva slags rolle han skal spille. Grunberg har også en rolle i den hemmelige filmen av Abrams ved navn [[Cloverfield]].

Grunberg sørget for stemmen til karakteren "Ethan Thomas" i videospill ''Condemned: Criminal Origins''.

== Priser og nominasjoner ==
**Saturn Award*' (Academy of Science Fiction, Fantasy & Horror Films, USA)
* [[2007]] – Nominert – Best Supporting Actor in a Television Program –  *Heroes''

## Filmografi
Viktige filmer og tv-serier

## Trivia
Under en opptreden på G4-programmet Holiday Hit List i 2003, uttalte Grunberg at han var den eneste mannen i Hollywood med fire g'er i navnet sitt.

## Referanser


## Eksterne lenker
* 
* 
* The Onion A.V. Club interview
Parlamentsvalget i Italia 1994

**Parlamentsvalget i Italia 1994** ble holdt den 27. og 28. april. Valget kom tidligere enn normalt som en følge av krisen i det italienske politiske systemet etter avsløringene av omfattende korrupsjon som en følge av *operasjon [[Mani pulite|rene hender]]*. Disse avsløringene kom til å føre til at de fleste av de partiene som hadde dominert italienske regjeringer siden andre verdenskrig gikk i oppløsning og forsvant, noe som åpnet opp for nye partidannelser. Endringene som skulle finne sted har vært så omfattende at man har omtalt den følgende perioden som “den andre republikk”, i motsetning til den foregående perioden, som blir omtalt som “den første republikk” (til tross for at det ikke har funnet sted noen omfattende konstitusjonelle endringer).

Silvio Berlusconis høyreallianse Polo delle Libertà/Polo del Buon Governo fikk flertall i deputertkammeret og var nær på å få flertall også i senatet. Den første Berlusconi-regjeringen fikk tillitsvotum også i senatet takket være at fire senatorer fra Partito Popolare Italiano hoppet av og stemte for regjeringen, samt at tre var fraværende. Resultatet ble at regjeringen vant tillitsvotumet, med 159 for og 153 mot.

## Den nye valgordningen
En folkeavstemning den 18. april 1993 ga en overveldende støtte til å fjerne den eksisterende proporsjonale valgordningen. Et system som kombinerte elementer av flertallsvalg og forholdstallsvalg ble innført i august samme år; tre fjerdedeler av plassene i hvert av parlamentets to kamre ble fordelt ved hjelp av flertallsvalg, en fjerdedel ved en mer proporsjonal valgordning. Disse endringene, som ble sett på som et forsøk på å ta et oppgjør med det gamle politiske systemet, bidro til de omfattende endringene i det partipolitiske landskapet, samt dannelsen av nye allianser.

## Resultater
### [[Italias deputertkammer]]

### [[Italias senat]]

## Referanser
Søndagsskole

**Søndagsskole** er kristendomsundervisning for barn søndager. Det er en type samlinger hvor det foregår trosopplæring, først og fremst gjennom formidling av bibelfortellinger. Søndagsskole holdes av kirker og kristne forsamlinger. Norsk søndagsskoletradisjon har henvendt seg til barn og unge tenåringer, etter årtusenskiftet først og fremst til målgruppen 3–14 år. Søndagsskole arrangeres ofte i forbindelse med gudstjenester. Barna deltar ofte først i deler av
gudstjenesten for så å gå til søndagsskolen.

I amerikanske tradisjoner er det vanlig å holde søndagsskole for alle aldre, selv voksne, som en form for seminar før gudstjenesten. Denne tradisjonen er også representert noen steder i Sverige, ikke minst i Amerika-påvirkede frikirkesamfunn.

På slutten av 1800-tallet og frem til omtrent 1930 ble det gitt ut atskillige sangbøker for søndagskolenes virksomheter i ulike samfunn, både i Sverige og Norge. Omfattende redigeringer og uttagelser skjedde kontinuerlig, og det totale antallet søndagsskolesangbøker er vanskelig å anslå.

## Søndagsskolens fremvekst i Norge
Den første søndagsskolen man kjenner til i Norge var i Ås i Follo, og ble startet i 1730-årene. Rundt år 1800 startet haugianere mange søndagsskoler. 

Søndagsskoler begynte som en bevegelse i Storbritinnia rundt 1780 med redaktør Robert Raikes i spissen. Den første søndagsskolen begynte i 1844 i Stavanger i regi av Svend E. Svendsen. Svendsen hadde som ung oppholdt seg 1 år i England og ble kjent med søndagsskolene der. Svendsen hadde fra 1826 private, kristelige sammenkomster om søndagene. Fra 1844 hadde han samlinger i Brødremenighetens lokaler. «Søndagsskolen Norge» (tidligere «Norsk Søndagsskoleforbund») har evangelisk-luthersk basis, og ble startet i 1889 for å styrke arbeidet med nyetableringer av søndagsskoler. Den fikk sin første heltidsansatte i 1919. Etterhvert ble det ansatt såkalte reisesekretærer som reiste rundt i landet for å arbeide med søndagsskolene. Det ble også satt i gang en stor produksjon av materiell til søndagsskolene. I 2006 gikk totalt  barn på søndagsskole i regi av Søndagsskoleforbundet. Det var  søndagsskoler med rundt  ledere.

"Søndagsskole" ble i Norge også brukt om supplement til folkeskolen med undervisning i allmenne fag. Tilbudet var til dels rettet mot voksne og eldre ungdom som ikke hadde lært å skrive og regne. Disse var private ofte med prester eller andre embetsmenn som lærere eller initiativtakere. 

## Referanser
Tomatsvermer

**Tomatsvermer** (*Manduca quinquemaculata*) er en sommerfugl som tilhører familien svermere (Sphingidae). Den lever i den østlige delen av Nord-Amerika. Larven går på forskjellige planter i søtvierfamilien, blant andre tomat og tobakk. De store larvene kan fort snauspise vertsplantene og gjøre betydelig skade i hager.

## Utseende
En stor (vingespenn 90 – 135&nbsp;mm) og kraftig, grå svermer. Kroppen er spoleformet, hodet stort og bredt med store fasettøyne og en sugesnabel som utstrakt er minst dobbelt så lang som kroppen. Bakkroppen har grå midtstripe og fem par gule flekker på sidene. Forvingene er brungrå med streker av svart og brunt. Bakvingene, som er tilspisset i forhjørnet, er bleke med et bredt, mørkt tverrbånd og to smale siksakstriper innenfor dette. **Larven** er grønn med V-formede, hvite tegninger på siden av hvert kroppsledd, hornet på bakkroppen er svart. Det finnes også en mørk fargevariant. **Puppen** utmerker seg ved at den lange sugesnabelen er fri fra kroppen og går i en bue utover.

Manduca quinquemaculata MHNT CUT 2010 0 116 Schuylkill Haven, Schuylkill Co. Penna male dorsal.jpg|♂  	
Manduca quinquemaculata MHNT CUT 2010 0 116 Schuylkill Haven, Schuylkill Co. Penna male ventral.jpg|♂ △	
Manduca quinquemaculata MHNT CUT 2010 0 116 Sorel-Tracy Quebec Canada female dorsal.jpg|♀ 	 
Manduca quinquemaculata MHNT CUT 2010 0 116 Sorel-Tracy Quebec Canada female ventral.jpg|♀ △	


## Levevis
Larvene blir oftere oppdaget enn de nattflygende svermerne. De lever på ulike planter i søtvierfamilien, inkludert de dyrkede artene tomat, potet, tobakk, aubergine og paprika. De kan gjøre betydelig skade i hager. De voksne sommerfuglene flyr om natten og besøker blomster for å drikke nektar.

## Utbredelse
Tomatsvermeren lever i den østlige halvdelen av Nord-Amerika fra Nicaragua nord til det sørlige Canada.

## Kilder
* Oehlke, W. Sphingidae of the Americas – *Manduca quinquemaculata*. http://www.silkmoths.bizland.com/mquinqui.htm
## Eksterne lenker
*
Clydebank

**Clydebank** (skotsk-gælisk: *Bruach Chluaidh*) er en by i West Dunbartonshire i Skottland. Den ligger nord for elven Clyde omtrent ti kilometer nordvest for Glasgow. Den grenser til Dumbarton og landsbyene Old Kilpatrick, Bowling og Milton i vest, foruten byen Milngavie i East Dunbartonshire, og til Glasgow-distriktene Yoker og Drumchapel. Clydebank er en del av stattholderskapet Dunbartonshire og det bredere urbane området til Stor-Glasgow. Ved folketellingen i 2011 hadde byen 26 744 innbyggere, anslått til 26 220 for 2014.

Clydebank er lokalisert innenfor de historiske grensene til kongedømmet Strathclyde i oldtiden, mormaerdømmet Lennox, og 1100-tallets sogn Old Kilpatrick på nordbredden av elven Clyde. En lokal legende hevder at landsbyen Old Kilpatrick (= Patricks kirke) fikk sitt navn fordi det var fødestedet til St. Patrick, skytshelgen for Irland. Det er imidlertid flere steder som hevder å være sankt Patricks fødested, f.eks. Ravenglass i Cumbria.

Før 1870 var det senere Clydebank stort sett et jordbruksområde. Det bestod av en del landsbyer (Hardgate, Faifley, Duntocher, Dalmuir og Old Kilpatrick), gårdsbruk og eiendommer med småskala gruvedrift; kull, kalkbrudd og det som på engelsk kalles *whinstone* (alle slags mørkfarget bergart; *whin* er avledet fra lyden som oppstår ved å slå på bergarten med en hammer), flere bomullsspinnerier og mindre skipsverft.

Fra 1870-tallet og framover vokste handel og industri i Glasgow i slik grad at byen trengte større kaiområder. Firmaet J. & G. Thomson kjøpte områder lenger nedover elven til kaianlegg og skipsverft. I begynnelsen ble arbeiderne fraktet med dampskip til og fra, men etterhvert begynte man å bygge boliger nærmere arbeidsstedet. I 1882 ble en jernbanelinje anlagt fra Glasgow til det nye skipsverftet.

13. og 14. mars 1941 ble Clydebank utsatt for to etterfølgende massive bombeangrep fra *[[Luftwaffe (Wehrmacht)|Luftwaffe]]*. I sin bok *Luftwaffe over Scotland: a history of German air attacks on Scotland, 1939-45* karakteriserer amatørhistorikeren Les Taylor «Clydebank blitz» som den mest katastrofale hendelsen i krigstidens Skottland. Nærmest identiske luftangrep på Greenock seks uker senere var langt mindre virkningsfulle, delvis fordi enorme bål var tent i innlandet for å avlede *Luftwaffe*-pilotene, men også fordi en skvadron Boulton Paul Defiant-fly som trente nattflyging i Ayr, oppdaget de tyske bombeflyene. Defiant-flyene fikk spredd *Luftwaffe*-flyene og reddet Greenock fra samme ødeleggelsen som Clydebank hadde opplevd. 

## Referanser


## Eksterne lenker
* The Clydebank Story
* ''Post-Blitz Clydebank'' — en dokumentar om Clydebank fra 1947 til1952
* ''Clydebank Through A Lens'' — en dokumentar om Clydebank fra 1960-tallet og til 1980-tallet
Delwa Kassiré Koumakoye

**Delwa Kassiré Koumakoye** (født 31. desember 1949) er en tsjadisk politiker. Han er partileder for *[[Rassemblement national pour le développement et le progrès]]* (VIVA-RNDP), og har siden 26. februar 2007 vært statsminister i Tsjad. Han etterfulgte Pascal Yoadimnadji, som hadde avgått med døden fire dager tidligere. Koumakoye satt i regjeringen også på 1980-tallet og tidlig på 1990-tallet, og var statsminister også i perioden 6. november 1993, til 8. april 1995.

I presidentvalget som ble avholdt 3. mai 2006, som ble boikottet av de fleste opposisjonelle, kom Koumakoye på andreplass med 15,13 % av stemmene, langt etter Déby. 29. mai, kort tid etter det endelige valgresultatet forelå, gratulerte han Déby med valgseieren. I august 2006 ble Koumakoye minister for departementet for regional planlegging, byplanlegging og boliger, en stilling han innehadde inntil han ble utnevnt til statsminister for andre gang i februar 2007.

## Referanser
Sphinx dollii

***Sphinx dollii*** er en sommerfugl som tilhører familien svermere (Sphingidae). Denne grå svermeren kan lett kjennes fra de fleste av sine slektninger på størrelsen, den er mye mindre enn de fleste andre *[[Sphinx]]-*artene. Den lever i ørken- og halvørkenområder i det sørlige USA.
## Utseende
En ganske liten svermer (vingespenn 45 – 63&nbsp;mm), grå. Kroppen er ikke så utpreget spoleformet som vanlig i slekten *[[Sphinx]],* og kan minne om et nattfly i slekten *[[Cucullia]].* Brystet er grått med svarte lengdestriper, hodet temmelig stort, antennene lyse og rundt halvparten så lange som forvingene. Bakkroppen har en bred, grå midtstripe, på sidene svarte og hvite flekker. Forvingene er lysegrå med et mørkegrått, svartkantet bånd langs ytterkanten og en del svarte lengdestreker. Grunnfargen og tydeligheten på tegningene kan variere mye. Bakvingene er grå. **Larven** er mørkegrønn med hvite flekker, hornet på bakkroppen er grønn, ellers skiller den seg fra de fleste andre svermerlarver på at den er mye mindre.

## Levevis
Denne svermeren hører til i de tørre områdene i det sørlige USA. Den flyr over tørr buskmark og i fjellene i ørkenområder. Larvene lever på ulike arter av einer (*Juniperus*).

## Utbredelse
Den finnes fra det sørlige California i vest til Texas i øst.

## Kilder
* Oehlke, W. Sphingidae of the Americas – *Sphinx dollii*. http://www.silkmoths.bizland.com/sdollii.htm

## Eksterne lenker
*
Henning Marthinsen

**Henning Marthinsen** (født 29. juni 1983) er også kjent som «Biffen», er en profesjonell snøbrettkjører og har flere gode resultater internasjonalt. Han vant Arctic Challenge i 2006 og kom på andreplass i The Arctic Challenge i 2007.

Han er sponset av Nike.

## Referanser